Nigravizaĝa dikbekulo

Nigravizaĝa dikbekulo (Caryothraustes poliogaster) estas relative granda semmanĝanta birdo el familio Kardinaledoj, nestanta en Centra Ameriko de sudorienta Meksiko ĝis orienta Panamo.

 Priskribo 
Plenkreska nigravizaĝa dikbekulo estas 16.5 cm longa, kaj 36 g peza, korpulenta birdo kun granda, dika kaj plejparte nigra beko. Ĝi havas nigran vizaĝon, flavajn kapon, kolon kaj bruston, kaj olivkolorajn dorson, flugilojn kaj voston. La pugo kaj la ventro estas grizaj. Adoleskaj birdoj havas pli palajn kolorojn kaj malpli profunde nigrajn vizaĝmaskojn. La kanto estas serio de muzikaj fajfoj transliterumataj kiel ĉer ĉi uit, ĉer ĉir uit, ĉer ĉi ĉuŭit. Krome la birdoj produktas mallongajn akrajn pepojn ĉip! aŭ tvit!.

 Dieto kaj konduto 
Nigravizaĝaj dikbekuloj furaĝas en arbustoj aŭ arbokronoj. Krom semoj ili manĝas skarabojn, raŭpojn kaj aliajn insektojn, fruktojn, aparte tiujn de gumbolimbo (Bursera simaruba) aŭ majaa cimbopetalo (Cymbopetalum mayanum), kaj nektaron el brakteoj de epifitoj.Foster, Mercedes S. (2007): The potential of fruiting trees to enhance converted habitats for migrating birds in southern Mexico. Bird Conservation International 17(1): 45–61.  plena PDF
Ĝi formas bruajn birdarojn kaj ofte partoprenas en  kun mieltanagroj (genro Cyanerpes) kaj aliaj tanagroj, kaj ankaŭ kun paruliedoj. Tiuj ĉi birdoj emas eviti hom-ŝanĝitajn habitatojn, kvankam iam renkonteblas en homdetruitaj iamaj subtropikaj aŭ tropikaj arbaroj.BirdLife International (2004). State of the world’s birds 2004 

Habitato kaj reproduktiĝo
La specio nestas en Centramerikaj malaltaĵoj kaj montetoj ĝis ĉirkaŭ 1000 m super marnivelo. Ĝiaj preferataj habitatoj kiel arbaraj marĝenoj aŭ senarbejoj. La nesto estas ujo, konstruita el folioj de bromeliacoj kaj aliaj epifitoj en branĉoj de malgrandaj arboj aŭ arekacaj palmoj je 3–6 m super grundo. La ino metas averaĝe tri grizece blankaj ovoj kun brunaj makuloj inter aprilo kaj junio.

Referencoj

Literaturo
 Stiles, F. Gary & Skutch, Alexander Frank (1989): A guide to the birds of Costa Rica. Comistock, Ithaca. 

Kategorio:Paseroformaj
Kategorio:Nearktisa faŭno
Kategorio:Neotropisa faŭno